b'\n_START_ARTICLE_\nMichael D. Coe\n_START_SECTION_\nDades biogr\xc3\xa0fiques\n_START_PARAGRAPH_\nCoe va obtenir el doctorat en antropologia en la Universitat Harvard en els anys 1950. En aquesta \xc3\xa8poca es va casar amb Sophie Dobzhansky filla del reconegut bi\xc3\xb2leg evolucionista, emigrat rus, Theodosius Dobzhansky, quan ella era encara estudiant d\'antropologia a Radcliffe College. M\xc3\xa9s tard Sophie va traduir l\'obra de l\'epigrafista Iuri Valentinovitx Knorosov, "L\'escriptura dels indis maies" (1967), en la que se senten les bases per a la interpretaci\xc3\xb3 i el desxiframent de l\'escriptura maia. _NEWLINE_Ha estat titular de la c\xc3\xa0tedra Charles MacCurdy i \xc3\xa9s professor em\xc3\xa8rit d\'antropologia en la Universitat Yale. Ha estat tamb\xc3\xa9 conservador de la col\xc2\xb7lecci\xc3\xb3 d\'antropologia del Museu Peabody d\'Hist\xc3\xb2ria Natural. Amb m\xc3\xa9s de quatre d\xc3\xa8cades d\'experi\xc3\xa8ncia en recerca, Coe \xc3\xa9s un autor prol\xc3\xadfic d\'articles cient\xc3\xadfics en el camp de l\'arqueologia, antropologia i l\'etnologia. Tamb\xc3\xa9 ha escrit sobre els mateixos temes en revistes no especialitzades per difondre aquests coneixements entre el gran p\xc3\xbablic._NEWLINE_Coe va treballar per la CIA com a part de l\'organitzaci\xc3\xb3 Western Enterprises en Taiwan, creada per subvertir el r\xc3\xa8gim de Mao Zedong._NEWLINE_Va ser germ\xc3\xa0 del tamb\xc3\xa9 arque\xc3\xb2leg i maianista, William R. Coe, qui destac\xc3\xa0 pels seus treballs d\'exploraci\xc3\xb3 i documentaci\xc3\xb3 del jaciment de Tikal, durant la d\xc3\xa8cada de 1960.'